સારાંશ માટે દસ્તાવેજ: તાજેતરમાં જ 75 વર્ષના લેખિકા એ. જૉન કૅરલે આરોપ લગાવ્યો હતો કે 1990માં ટ્રમ્પે ન્યૂ યૉર્કના એક ડિપાર્ટમેન્ટ સ્ટોરમાં તેમનું જાતીય શોષણ કર્યું હતું. 

ટ્રમ્પે કહ્યું કે 'તે સદંતર જૂઠું બોલી રહી છે.'

ટ્રમ્પે કહ્યું, "હું સન્માનપૂર્વક મારી વાત કહેવા માગું છું. પહેલું, એ મારા ટાઇપની નથી. બીજું, એ જે કહી રહી છે, એવું કશું થયું જ નથી. બરાબર?"

શુક્રવારે ન્યૂયૉર્ક મૅગેઝિન મારફતે કૅરલે આ આરોપ લગાવ્યા હતા. 

રાષ્ટ્ર પ્રમુખના આ નિવેદન પર સીએનએન સાથે વાત કરતાં કૅરલે કહ્યું, "સારું છે કે હું એમના ટાઇપની નથી."

આ પહેલાં કેટલાંક ઇન્ટરવ્યૂમાં કૅરલ કહી ચૂક્યાં છે કે તેઓ ટ્રમ્પ વિરુદ્ધ કોર્ટમાં જવા માટે વિચારણાં કરી રહ્યાં છે. 

'એક યૉર્કરને કારણે ઑસ્ટ્રેલિયા જીત્યું'

ક્રિકેટ વિશ્વ કપમાં મંગળવારે બે હૉટ ફેવરિટ ટીમ વચ્ચે મૅચ રમાઈ. લૉર્ડ્ઝ મેદાન પર ઑસ્ટ્રેલિયા અને ઇંગ્લૅન્ડ વચ્ચે રમાયેલી મૅચને વિશ્વકપની સૌથી મોટી મૅચમાંની એક ગણાય છે.

ઑસ્ટ્રેલિયાએ યજમાન ઇંગ્લૅન્ડને 64 રનથી હરાવીને સેમી ફાઇનલમાં પોતાનું સ્થાન નિશ્ચિત કર્યું. ઇંગ્લૅન્ડ સામે હવે પડકારજનક પરિસ્થિતિ ઊભી થઈ છે.

આ મૅચમાં સૌથી વધુ ચર્ચા ઑસ્ટ્રેલિયાના ફાસ્ટ બૉલર મિચેલ સ્ટાર્કના યૉર્કર બૉલની થઈ. આવા જ એક બૉલથી ઈંગ્લૅન્ડની છેલ્લી આશાઓ પર પાણી ફરી વળ્યું. 

બેન સ્ટોક્સને 89 રન પર આઉટ કર્યાં અને એ જ આ મૅચનો ટર્નિંગ પૉઇન્ટ બન્યો. 

ક્રિકેટ એક્સપર્ટ હર્ષ ભોગલેએ આ બૉલને નિર્ણાયક બૉલ માનતાં ટ્વિટર પર લખ્યું, "બેન સ્ટોક્સને નાખવામાં આવેલો મિચેલ સ્ટાર્કનો આ બૉલ શાનદાર યૉર્કરમાંનો એક છે."

"આ એ જ બૉલ છે, જેણે ઑસ્ટ્રેલિયાને સેમિ-ફાઇનલમાં પહોંચાડ્યું."

'તમે તો એટલા ઊંચા થઈ ગયા કે તમને જમીન દેખાતી જ બંધ થઈ ગઈ' - મોદી

લોકસભામાં રાષ્ટ્રપતિના સંબોધન પર ચર્ચાનો જવાબ આપતાં વડા પ્રધાન નરેન્દ્ર મોદીએ વિપક્ષ પર નિશાન તાક્યું હતું.

 એનડીટીવી ઇન્ડિયાના અહેવાલ મુજબ  પીએમ મોદીએ કહ્યું, "અહીં કહેવામાં આવ્યું કે અમારી ઊંચાઈને કોઈ ઓછી નહીં કરી શકે." 

"અમે આવી ભૂલ કરતા નથી. અમે બીજાની લીટી નાની કરવામાં માનતા નથી. અમે અમારી લીટી મોટી કરવામાં જિંદગી ખપાવી દઈએ છીએ."

મોદીએ ઉમેર્યું, "તમારી ઊંચાઈ તમને મુબારક, કારણ કે તમે એટલા ઊંચે જતાં રહ્યા છો કે તમને જમીન દેખાવાની બંધ થઈ ગઈ છે."

"તમે એટલા ઉપર જતાં રહ્યાં છો કે, તમે મૂળમાંથી ઉખડી ગયા છો. તેથી તમારું ઊંચું હોવું એ મારા માટે સંતોષકારક છે. મારી...\nદસ્તાવેજની સમાન ભાષામાં સારાંશ:
અમેરિકાના રાષ્ટ્ર પ્રમુખ ડોનાલ્ડ ટ્ર્મ્પે પોતાના પર લાગેલા જાતીય સતામણીના આરોપને ફરી એક વખત ફગાવ્યા છે.